b'\n_START_ARTICLE_\nMacallan\n_START_SECTION_\nZgodovina destilarne\n_START_PARAGRAPH_\nLeta 1824 je Alexander Reid, ustanovitelj destilarne pridobil licenco za proizvodnjo viskija, leta 1847 pa je po njegovi smrti vodenje obratov prevzel njegov sin. Po smrti Alexandra mlaj\xc5\xa1ega sta leta 1858 vodenje podjetja prevzela James Shearer Priest in James Davidson. Destilarna je nato do leta 1996 zamenjala kar nekaj lastnikov, v tem letu pa se je podjetje preoblikovalo v Highland Distillers Ltd. in v letu 1999 postalo del koncerna Edrington Group._NEWLINE_Njihovi proizvodi se danes prodajajo povsod po svetu tako kot single malti kot tudi drugim destilarnam, ki Macallan dodajajo svojim blended viskijem. Med drugim je Macallan eden izmed viskijev v blendu Famous Grouse.'